eo da da de da da en da sv nl en da en de es en en de da da en da sv nl en da en de es da da en nl da da da da da da de da en en pl en en tr en en nl da nn da da sv da da da da da da sv de da eo de
Den danske støtteforening er en almenvelgørende forening, hvis formål er at yde økonomisk støtte til Projekt Nenkashe Educational Center  (NEC) i Kenya, et projekt som betaler skolegang og daglige fornødenheder for masaipiger, der er flygtet fra pigeomskæring, vold eller tvangsægteskab. Projektet er oprettet af Silole Mpoke Grønlykke, som selv er masai, og som i en årrække arbejdede som sundhedsplejerske i København. Da Silole i 2009 vendte hjem til Kenya, så hun behovet for hjælp til pigerne og tog initiativ til projektet. Den danske støtteforening blev i 2011 stiftet af et par af Siloles tidligere kolleger der havde besøgt Silole i Kenya og oplevet hvor langt pengene rakte. For et  meget beskedent beløb kunne man udstyre fire piger med skoleuniformer, fodtøj og undervisningsmaterialer! Da de to kolleger kom hjem fra besøget i Kenya, stiftede de støtteforeningen. Det er dejligt at hjælpe så direkte som vi gør, og være så sikre på at pengene vi sender, går direkte til pigerne! Vores kontakt til Silole gør at vi ved at de penge vi sender, bliver anvendt på bedst mulig måde.
Hvis man ønsker at blive medlem af foreningen, sender man sit navn og sin mailadresse til medlem@nenkashe.dk og indbetaler et årskontingent på 200 kr. Børn under 18 år betaler dog kun 50 om året.
Kontingent og pengegaver til foreningen indbetales til foreningens bankkonto: reg.nr. 2112, konto nr. 4383 326 120. Hvis man ønsker det, kan man også betale via MobilePay på nummeret 82097. Husk at skrive “Kontingent” eller “Gave” ved indbetalingen!
Betaler man fra udlandet, har man brug for følgende oplysninger: foreningens IBAN, som er: DK8620004383326120, og bankens BIC, som er NDEADKKK.
Angiv venligst navn og e-mailadresse, når du sender penge til Nenkashe. Så kan vi både sige tak og kontakte dig igen!
Foreningens administration er baseret på frivilligt arbejde, og al information sendes via nettet. Derfor har vi meget begrænsede omkostninger til administration. Vi udsender nyhedsbrev 2-3 gange årligt på mail. Derudover kommer der jævnligt nyt her på hjemmesiden.
Created using te Donation Thermometer plugin https://wordpress.org/plugins/donation-thermometer/.80.000kr.
Raised 60.206kr. towards te 80.000kr. target.
Raised 60.206kr. towards te 80.000kr. target.
Det koster årligt 200 kr for voksne og 50 kr for børn under 18 år.
Foreningens konto: 2112 4383 326 120.
Husk at skriv ‘kontingent’ på overførslen.
Neve | Drevet af WordPress